Et donem la millor formació: grau acreditat com a excel·lent per l’AQU i en les primeres posicions dels rànquings, amb professors reconeguts internacionalment i un campus universitari únic
Nota de tall Batxillerat / CFGS: 7,530
Idioma: Català (50%) i castellà (40%). Es poden triar algunes assignatures en anglès (10%).
El grau se centra en l’estudi de com les societats prenen decisions sobre l’assignació dels recursos disponibles entre diferents alternatives, per assolir els objectius proposats en aspectes com el creixement econòmic, la inflació, l’atur, la distribució de la renda, els ingressos i les despeses públics, la pobresa, etc., i en l’avaluació dels resultats de les diferents polítiques proposades.
S’ofereix un aprenentatge intensiu en matèries tècniques com matemàtiques, estadística i econometria i els coneixements obtinguts permeten prendre les decisions més adients tant en l’àmbit d’organismes públics com d’empreses privades.
Es pot triar, en el darrer curs, un itinerari específic (menció) que permet especialitzar-se en aquella àrea en què es tingui més interès. També es pot escollir fer assignatures en anglès, intercanvis amb universitats estrangeres i fer pràctiques curriculars en empreses. Es potencia la inserció laboral amb tallers i presentacions d’empreses.
La formació que ofereix el grau és molt sòlida: acreditació d’excel·lent amb menció d’internacionalització per l’AQU i en les primeres posicions de tots els rànquings, els professors publiquen en les millors revistes especialitzades, i el campus universitari és únic.
L’enquesta d’inserció laboral mostra que al cap de dos anys d’acabar el grau, un 95,3% dels estudiants estan ocupats (dades de l’AQU de 2017).
Grau en Economia (Informació general)